Knight Rider

Knight Rider (Supercar) ła ze na serie tełeviziva americana produzesta infrà el 1982 e el 1986, intarpretàda da David Hasselhoff

 Trama 
Ła vicenda ła taca co'l salvatagio de un omo da parte de łe industrie Knight, l'omo el ze Michael Arthur Long (intarpretà da Lary Anderson, che dòboto el vien copà da dei criminałi. Ła só vita ła canbia de'l tuto parchè el deventa Michael Knight (intarpretà da David Hasselhoff e in conpanjìa de KITT, na automobiłe automatizada patòca che ła ze in grao de parlàr, controłàda da na intełigensa artifisiałe, scominsiarà na łonga bataja contro "łe forse de'l małe".

 Produsion e acèto 
Ła serie ła ga vinto un "People's Choice Awards" inte'l 1983 par el megio ator protagonista e uno "Young Artist Awards" par el mejo zòvane ator non protagonista, Keith Coogan, senpre inte'l 1983. Ła venjarà intarota so'l fenìr de ła cuarta stajon, inte'l 1986, a cauza de un inprovizo cało dei ascolti, che no ła riusiva pì a bałansàr i costi masa alti de produsion. 'Sto fato el ze capità in modo imprevisto, in cuanto l'ùltemo epizodio in asołuto, La spedizione maledetta, ła finise in modo normal patòco e sensa łasàr predominàr njente de ła fìn definitiva de ła serie.

El tełefilm el ze restà par un mucio de pasionà ogèto de culto, anca se łe repreze łe gera finìe da sìrca vìnti ani. Ghe ze nùmarozi Fan Club e forum in varie nasion. I fan pì sfegatà i ga parfìn de łe repliche parfete sia inte i interni che inte i esterni de KITT e de KARR, ełaboràe a partìr da'l modèło de serie de l'auto da cui entranbi i riva Pontiac Firebird Trans Am).

El 17 febraro 2008 el ze stà trasmeso so ła rete tełeviziva americana NBC un film de ła duràda de do ore che'l gavarìa podesto èsar l'epizodio piłota de na nòva serie de Supercar, roba che po' ła se gà concretizà grasie ai ìndazi de scolto stremaménte alti. Ła nòva serie ła gà tacà mèrcore 24 setenbre so ła NBC.

Parsonaji e interpreti

Parsonaji prensipałi
 Michael Knight, intarpretà da David Hasselhoff.
 KITT (Knight Industries Two Thousand) el ze dopià da William Daniels.
 Devon Miles, intarpretà da Edward Mulhare.
 April Curtis, intarpretàda da Rebecca Holden.
 Bonnie Barstow, intarpretàda da Patricia McPherson.
 RC3 - Reginald Cornelius III, intarpretà da Peter Parros.

Parsonaji segondari
 Wilton Knight, intarpretà da Richard Basehart.In realtà no'l ze un vero e pròpio parsonajo prensipałe de ła serie tełeviziva Supercar, in cuanto el conpare soło inte l'epizodio piłota; tutociò el ze łu che'l sponsoriza el progeto de KITT e a sernìr Michael Knight.
 Garth Knight.
A ze só fiòło de Wilton Knight, parfetamente conpanjo inte'l fìzego a Michael Night (e intarpretà da'l steso ator) fora che par el fato che'l ga mustàci e piseto, ma co ła difarensa che st'altro el ze un mucio gazarà co manìe de grandesa e par 'sta razon el ze stà dezeredà da só pare. Grasie a ła cativeria che'l gà, el ze bon de costruìr un camion dotà de ła stesa inbaładùra mołecołar de KITT ciamà Goliath. Inte ła só ùltema conparsa el par rebaltarse zó da un buron, ma no ghe sarà mai ła certesa che'l ze morto.
 KARR (Knight Automated Roving Robot)
 Goliath.
El ze un enorme camion dotà de remurcio che'l partesipa a do epizodi de ła serie tełeviziva "Knight Rider" (Supercar). El revestìo patoco de'l steso inbògio mołecołar che'l coverze sia KITT che KARR ma, desferiensandose da 'ste do auto, Goliath no'l ga un conputer, njanca na intełigensa Artifisiałe o funsion strazordenarie. Ła só forsa ła stà soło inte'l fato che'l ze inponente e scuazi indestrutibiłe. El ze stà costruìo da Garth Knight par reałizàr de łe asion criminałi ła prensipałe cueła de copar e desfàr i só nemighi, Michael Knight e KITT, che parò in entranbe łe ocazion el riusirà a vinser anca se co tanta fadiga.

 Spin-off 
 Supercar 2000 - Indagine ad alta velocità
 Knight Rider 2010
 Team Knight Rider
 Knight Rider (film)
 Knight Rider (serie tełeviziva)

 Epizodi 
Ła serie tełeviziva ła conprende 84 epizodi (alguni conponesti da do parti) divizi in cuatro stajon. Inte i Stati Unii i ze stài trazmesi da l'emitente NBC, mentre in Itałia da Italia 1. De sòłito i vien reproponesti, senpre so'l medèmo canałe tełevizivo.

Stagion Epixodi Prima TV USA Prima stajon 22 1982-1983 Segonda stajon 24 1983-1984 Tersa stajon 22 1984-1985 Cuarta stajon 22 1985-1986

 Curiozità 
 Inte ła pontada dove KARR, l'auto antigonìsta de KITT (Titoło "IL GEMELLO CATTIVO" de ła 1ª serie), finisse inte'l buron, el momento che se vede presipitàr ła ze in realtà na sèna ciapà da'l film THE CAR de Elliot Silverstein (1977, titoło itałian: La macchina nera) propio a'l menuto 1.31.36.Ma anca inte ła pontada AMNESIA de ła 1ª serie de KNIGHT RIDER a'l menuto 24.38.
 Inte ła pontàda "Energia alternativa" de ła prima serie, a l'interno de ła  gara ghe ze na auto ad spirìto conpanja a'l Generale Lee de The Dukes of Hazzard, co'l steso cołor, gome e sercioni conpanji, dove parò manca i tachénti "01" so łe portełe e ła bandiera dei Stati Confederati d'America so i copéti. Ła bandiera ła ze prezente so ła tuta e sora ła giaca dei do piłoti  de l'auto: un ciaro omagio (opur na buzarada, parchè l'auto che sciopa inte l'epizodio) a'l tełefilm che in USA el gera trazmeso inte'l medèmo parìodo de Knight Rider.
 El rapper statunitense Busta Rhymes gà conponesto na canson co tema prinsipałe el sound track de ła serie, dal titoło "Fire it up". Inte'l videoclip, parò, ła trama ła ze ła scanpàda da na sorte de prezon futuristica e ła vecia KITT ze na Dodge Viper. El tema orizenałe el ze stà conposto da Stu Phillips.
 Anca el grupo rap itałian Flaminio Maphia el gà dedicà na canson omònema a 'sta serie.
 El tema de ła serie ła ze mensonà anca inte ła canson I-E-A-I-A-I-O de'l grupo metal statunitense System of a Down.
 Ne ła pontàda "Knight of the Iguana" de ła prima stazon de ła nova serie de Supercar, a'l novo Michael Knight e a Zoe, una de łe programadore de KITT, vien dà do nomi par ła mision, Devon e Bonnie. 'Sti do nomi i ze dedicài a 2 de i parsonazi prinsipałi de'l primo Supercar: Devon Miles e Bonnie Barstow i ze respetivamente el dirigente pì inportante de ła Knight industries e el mecànego che'l se ocupa de KITT.
 Inte'l pack asesorio "Legendary Cars Collection" de'l videozogo de EA Games Burnout Paradise vien reproposta na copia un asè simiłe de ła KITT denominà par razon de copyright "Carson GT Nighthawk".
 Ze stà creài videozoghi che i fraca da novo ła trama de'l tełefilm cofà Knight Rider 2: The Game
 In una dopia pontada de Il mio amico Arnold, Michael Knight e KITT partesiparà inte'l só roło de atori, mentre i ze drìo zirar un epizodio de Supercar, salvando ła vita ad Arnold e Willis.
 Un mucio de pasionà, anca in Itałia, i ga de łe repliche di Kitt conpanje su onji detałio a ła vetura de ła serie tv.

 Voxe łigàe 
 Larry Anderson

 Altri progeti 

 Linganbi foresti 



 Siti da vardàr 
 Kitt Supercar
 Kitt Supercar
 Nołìxo matrimonio 
 Video

Categoria:Sèrie televixive de la NBC